Document ID: /roh_data/filtered/fineweb-2-filterrobots_roh.jsonl.gz/43475

Igl è sta ina via cun lungas discussiuns. L’emprim era quai stà dispitaivel schebain «civis» possian far servetsch en scola. La finala han dentant tant il Cussegl naziunal sco er il Cussegl dals chantuns acceptà la midada d’ordinaziun.
Pensums durant l'instrucziun, però senza responsabladad
Cun la revisiun da l’ordinaziun pon persunas che fan servetsch civil uschia surpigliar differents pensums durant e suenter l'instrucziun - da la scolina fin il stgalim superiur.
La decisiun d’emploiar civis en scola è surlaschada als chantuns ed a las vischnancas. Plinavant na dastgan civis betg surpigliar la responsabladad per l’instrucziun. Els na remplazzan pia betg il persunal d’instrucziun en las scolas.
RR novitads 12:00
Principi da basa resta
Midà nagut han Cussegl federal e parlament vi dal principi da basa: Il servetsch civil dura er vinavant in e mez giadas uschè ditg sco il servetsch militar.
Acceptadas vegnan be persunas che na vulan betg prestar servetsch militar pervi da lur conscienza.